# Kva et kongekrabben?

Kongekrabben er eit rovdyr som et det meste som lever på botn av havet. Alle artar som ikkje kan gøyme seg, flykte eller grave seg djupt ned i botnslammet, blir ete. Krabben oppheld seg i blautbotnområde på djupt vatn. Der vandrar den omkring og et organismar som bur på botnen, samtidig som den grev med dei lange og spisse klørne for å få tak i artar som lever nede i botnslammet. Krabben sin yndlingsmat er **tang**, **slangestjerner** og **børstemark**.

Seint på hausten og om våren vandrar nokre av krabbene inn på grunnare vatn for å pare seg. Her er botnen hardare, derfor er det andre artar som helder til her enn på djupt vatn. No et krabben **kråkeboller**, små **haneskjel** og **fiskeegg**.

# Kven blir kongekrabben eten av?

Når krabbene har para seg, legg dei egg, som klekker til små larver. Krabbelarvene er eit lett bytte for fisk som **lodde** og **sild**, mens små, unge kongekrabbar blir etne av botnlevande fisk som **steinbit**, **torsk** og **flyndrer**. Det ser ut til at store kongekrabbar ikkje har mange fiendar. Men like etter dei skiftar skal er dei svært sårbare, og det kan tenkast at ein del blir etne av større fisk i denne fasen. Det har dessutan vore spekulert i om **sel** kan ta krabbar. Og så er det vi **menneske** som fangar krabbar.

# Korleis påverkar kongekrabben naturmangfaldet?

I Indre Porsangerfjord, som ikkje er invadert av kongekrabbar, observerte forskarar betydelege mengder av sjøanemonar, fisk og pigghuder, spesielt muddersjøstjerner og kråkeboller. Men i ein tilsvarande fjord, Bøkfjorden, der kongekrabben har busatt seg, fant de nesten ingen av dei same dyra.